पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली एनसीआर में लोगों को लू और गर्मी से राहत मिलने की संभावना है। शाम को दिल्ली एनसीआर में बारिश जैसे असार बन गए है। मौसम विभाग ने दिल्ली में आंधी चलने के साथ ही बारिश का अनुमान व्यक्त किया है। दिल्ली में जहां न्यूनतम तापमान 24.8 डिग्री दर्ज की गई है वहीं अधिकतम तापमान 40 डिग्री सेल्सियस के आस-पास रहने की उम्मीद है। मौसम विभाग के अनुसार सुबह साढ़े आठ बजे हवा में नमी का स्तर 46 प्रतिशत दर्ज किया गया।
मौसम विभाग ने इससे पहले शनिवार को भी तेज हवा के साथ बारिश की संभावना जताई थी। मौसम विभाग ने कहा था कि दक्षिण, दक्षिण-पश्चिम, पूर्वोत्तर, मध्य और पूर्वी दिल्ली, नोएडा, ग्रेटर नोएडा, झूंझुनू और फरीदाबाद के कुछ स्थानों पर 20 से 30 किलोमीटर प्रति घंटे की रफ्तार से आंधी भी चल सकती है। दिल्ली के आसपास के इलाकों में मौसम में बदलाव लगातार जारी है। ऐसे में देश की राजधानी में भी उसका असर देखा जा रहा है। तापमान में गिरावट से आमलोगों को भीषण गर्मी से राहत मिलने की उम्मीद है।
लगातार बदल रहा मौसम
दिल्ली एनसीआर के मौसम में 29 अप्रैल की शाम इसी तरह मौसम में अचानक बदलाव देखने को मिला था। दिल्ली, गाजियाबाद और नोएडा में शाम को अचानक तेज हवा चलने लगी थी और फिर धूल भरी आंधी ने लोगों को परेशान कर दिया था। हालांकि उस दिन भी गर्मी से थोड़ी राहत जरूर मिली थी। दिल्ली में 27-28 तारीख को तापमान 42 डिग्री सेल्सियस के आसपास बना हुआ था।
मौसम विभाग ने कहा भी था कि अभी दो-तीन दिनों तक हालात कुछ ऐसे ही बने रहने के आसार है. हालांकि मौसम विभाग ने यह भी अनुमान जताया था कि मई के शुरुआती सप्ताह में मौसम में बदलाव होगा, दिल्ली एनसीआर में हल्की बूंदा-बांदी और तेज हवा चलेगी। जिसके बाद तापमान में भी गिरावट दर्ज की जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn